कपिल शर्मा बनने वाले हैं पापा, पत्‍नी गिन्‍नी का इस तरह रख रहे हैं खयाल  
कॉमेडियन कपिल शर्मा को मिली खुश-खबरी
कपिल शर्मा और गिन्नी चतरथ जल्द बनने वाले हैं माता-पिता
अपने नए सफर की शुरुआत के लिए हैं दोनों उत्साहित
घर में जल्द ही नए मेहमान आने की खुशी कपिल शर्मा (Kapil Sharma) और उनकी पत्नी गिन्नी चतरथ (Ginni Chatrath) को कुछ दिनों पहले ही मिली है. 'मुंबई मिरर' की रिपोर्ट के मुताबिक नन्हे मेहमान के आने की जानकारी पाने के बाद से कपिल शर्मा  (Kapil Sharma) ने शो की शूटिंग इस तरह निर्धारित की है कि वह अपनी पत्नी गिन्नी चतरथ (Ginni Chatrath) के साथ कुछ समय बिता सकें और उनका ख्याल रख सकें. इसके साथ ही गिन्नी चतरथ (Ginni Chatrath) भी शूट पर कपिल शर्मा (Kapil Sharma) के साथ रहती हैं, जिससे वह दोनों ज्यादा से ज्यादा समय साथ रह सकें. कपिल शर्मा (Kapil Sharma) के अलावा शूटिंग के समय 'द कपिल शर्मा शो' की टीम भी अपनी 'गिन्नी भाभी' का काफी अच्छे से ख्याल रखती है. 
आपको बता दें कि कपिल शर्मा (Kapil Sharma) और गिन्नी चतरथ (Ginni Chatrath) 12 दिसंबर, 2018 के दिन एक-दूसरे के साथ शादी के बंधन में बंधे थे. दोनों की शादी पंजाब के जलंधर में हुई थी, जबकि उनका रिसेप्शन अमृतसर, मुंबई और दिल्ली तीन जगहों पर हुआ था. कपिल शर्मा (Kapil Sharma) और गिन्नी चतरथ शादी के कई दिनों बाद मार्च में एम्सटरडम छुट्टियां मनाने भी गए थे.